《水调歌头 其一》
宋代·王罙高

千枝蔓仙牒，眉宇肖苍龙。就中天赋英杰，玉磬照金钟。

满袖春天和气，散在苕溪霅水，讴歌闹儿童。好个庙堂样，貂弁马头公。

烛如椽，香似雾，宴蓬瀛。我家寿酒须信，不与世间同。

昨夜欢传清禁，今日黄堂歌舞，千载一相逢。来岁五云里，宣劝折黄封。

作者简介：王罙高（生卒事迹均不详），宋朝文人。自“千枝蔓仙牒”句言，水调歌头其一所寿之人，当为赵姓者。自“散在苕溪霅水，讴歌颂儿童”句言，其所寿之人，当为知吴兴者。今考谈钥《嘉泰吴兴志》，北宋知吴兴者无赵氏，南宋氏赵者颇多。高盖南宋人。